Βαρδινογιάννης για Αλιμόνου: «Εχω πτωχεύσει, δεν μπορώ να της δίνω 34.000 ευρώ το μήνα»\nby Αντώνης Βαλμάς 15-05-21 11:14\nΑντώνης Βαλμάς 15-05-21 11:14\nΒαρδινογιάννης για Αλιμόνου: Βγήκε το χρυσό διαζύγιο\nΒαρδινογιάννης για Αλιμόνου: Βγήκε το διαζύγιο ανάμεσα στον Παύλο Βαρδινογιάννη και την Τζίνα Αλιμόνου, όπως αναφέρει το «Πρώτο Θέμα». Η κόντρα της Τζίνας Αλιμόνου και του Παύλου Βαρδινογιάννη συνεχίζεται, αφού βρίσκονται σχεδόν κάθε εβδομάδα στις δικαστικές αίθουσες.\nΣύμφωνα με ρεπορτάζ της εφημερίδας «Πρώτο Θέμα», οι δύο σύζυγοι Παύλος Βαρδινογιάννης και Τζίνα Αλιμόνου, εμφανίστηκαν για ακόμη μία φορά στην αίθουσα του δικαστηρίου για να υποστηρίξουν τις θέσεις τους επί του γνωστού θέματος.\nΒαρδινογιάννης για Αλιμόνου: Η δήλωση πως έχει πτωχεύσει\nΤο ιστορικό της δικαστικής μάχης του Παύλου Βαρδινογιάννη και της Τζίνας Αλιμόνου\nΠερισσότερες λεπτομέρειες για τη δικαστική μάχη του Παύλου Βαρδινογιάννη και της Τζίνας Αλιμόνου\nΓια χρήση ναρκωτικών ουσιών. Επίσης για οδήγηση υπό την επήρεια αλκοόλ και αδιαφορία για τα παιδιά της έκανε λόγο ο πρώτος µάρτυρας και επικεφαλής της ασφάλειας του Παύλου Βαρδινογιάννη και των παιδιών του, ο οποίος ανέφερε:\n«Η µητέρα βρίσκεται ελάχιστα µε τα παιδιά. Οδηγεί επικίνδυνα. Μπαίνει αντίθετα σε λωρίδες. Συχνά οδηγεί µεθυσµένη. Γυρίζει ξηµερώµατα.\nΜε τα παιδιά βρίσκονται κυρίως οι νταντάδες. Τα τελευταία δυο χρόνια έχουν αλλάξει 250 άτοµα προσωπικό. Υπάρχει τρέλα στο σπίτι. Εµεναν η µάνα και η αδελφή της. Κάνανε πάρτι συνεχώς. Χειροδικούσε, µας φωνάζει κότες και ρουφιάνους».\nΠαρά την έντονη αντίδραση της Τζίνας Αλιµόνου από το ακροατήριο, ο µάρτυρας συνέχισε: «Την έχουµε δει να κλείνεται σε δωµάτια µε διάφορους στα κλαµπ. Ντρεπόµουν να το αποκαλύψω στον κ. Βαρδινογιάννη. Προσπαθούσαµε να σώσουµε τον γάµο τους.\nΜε δυο-τρία άτοµα κλεινόταν µέσα σε δωµάτια και έκανε χρήση» είχε αναφέρει. Ακολούθησε η εξέταση ενός ιατροδικαστή και ενός ψυχιάτρου πραγµατογνώµονα, µε τον πρώτο να καλείται από την πλευρά Βαρδινογιάννη και να υποστηρίζει ότι ο µόνος ασφαλής τρόπος για τη διαπίστωση χρήσης κοκαΐνης είναι η τοξικολογική εξέταση µε τρίχες κεφαλής.\nΑπό την άλλη πλευρά, ο ψυχίατρος που παρακολουθεί την Τζίνα Αλιµόνου, µετά τις καταγγελίες τού πρώην συζύγου της για χρήση ουσιών, υποστήριξε: «Την έχω εξετάσει για µεγάλο διάστηµα. Έχει κάνει κατ’ επανάληψη ουροληψίες για να αποδείξει ότι είναι απολύτως καθαρή.\nΥπήρξε συνεχής έλεγχος». Το δικαστήριο µε την απόφασή του δικαίωσε την ηθοποιό. Δεν αποδέχτηκε το αίτηµα της πλευράς Βαρδινογιάννη για εξέταση µε τρίχες κεφαλής.\nΗ προσπάθεια του δικαστηρίου να βρεθεί ένα κοινός τόπος για το ζευγάρι έπεσε στο κενό, µε την κ. Αλιµόνου να απαντά «δεν µπορώ όταν επισκέπτεται 10 µέρες τον µήνα το σπίτι, αφού είµαστε σε διάσταση. Δεν θέλω να µένουµε όλοι µαζί. ∆εν έχω δωµάτιο.\nΜε έχει πετάξει. Μου έχει πετάξει τα πράγµατα έξω». Με τον Παύλο Βαρδινογιάννη να λέει: «Η δική µου άποψη είναι ότι η χώρα αυτή δεν είναι το καλύτερο µέλλον για τα παιδιά µου. Αν µείνουν Ελλάδα, να πηγαίνουν σχολείο, όχι να έχουν 30% απουσίες».\nΗ ιστορία αγάπης του Παύλου Βαρδινογιάννη και της Τζίνας Αλιμόνου\nΤο ζευγάρι εξακολούθησε να ζει στο «εργένικο» διαµέρισµα του επιχειρηµατία στην Ηρώδου Αττικού. Ενώ ο έρωτάς τους ολοκληρώθηκε µε τη γέννηση της κόρης τους Ανδριάννας το 2009. Η ευτυχία ήταν ζωγραφισµένη στο πρόσωπο της ηθοποιού, που για τα επόµενα χρόνια αφοσιώθηκε στο παιδί της. Επανέρχεται στο θεατρικό σανίδι το 2012 και στη συνέχεια το ζευγάρι αποφασίζει να φύγει για την Αµερική.\nΑΛΙΜΟΝΟΥΒΑΡΔΙΝΟΓΙΑΝΝΗΣΒΑΡΔΙΝΟΓΙΑΝΝΗΣ ΑΛΙΜΟΝΟΥ ΔΙΑΖΥΓΙΟΒΑΡΔΙΝΟΓΙΑΝΝΗΣ ΓΙΑ ΑΛΙΜΟΝΟΥΠΑΥΛΟΣ ΒΑΡΔΙΝΟΓΙΑΝΝΗΣΤΖΙΝΑ ΑΛΙΜΟΝΟΥ\n«Κάποιος σου λέει, ψιτ, εσύ που βρίσκεσαι στην ομάδα των ζωντανών, από δω παρακαλώ» – Η αποκάλυψη της Μάγια Τσόκλη για την μάχη με τον καρκίνο\nΕξομολόγηση του Σπύρου Παπαδόπουλου – Η μάχη με τον καρκίνο, το μοναστήρι και η πίστη\n«Είμαι άθεος. Ο θρησκευτικός γάμος είναι κοροϊδία, μία μεγάλη μπίζνα»: Οι δηλώσεις του ηθοποιού Σταύρου Σβήγκου\n«Να δουλεύεις 10 με 12 ώρες για 600 ευρώ και να μην τολμάς να πεις και κουβέντα» – Αυτό είναι βία


Αφγανιστάν: Μακελειό με 12 νεκρούς από επίθεση καμικάζι σε κηδεία - istioforos news Αφγανιστάν: Μακελειό με 12 νεκρούς από επίθεση καμικάζι σε κηδεία - istioforos news\nΑρχική > ΔΙΕΘΝΗ > Αφγανιστάν: Μακελειό με 12 νεκρούς από επίθεση καμικάζι σε κηδεία\nΔΙΕΘΝΗ - Δημοσιεύτηκε, 31 Δεκ 2017 - 3:55 μ.μ.\nΑφγανιστάν: Μακελειό με 12 νεκρούς από επίθεση καμικάζι σε κηδεία\nΤουλάχιστον 12 άνθρωποι σκοτώθηκαν και άλλοι 14 τραυματίσθηκαν σήμερα από βομβιστική επίθεση καμικάζι στη διάρκεια κηδείας στο ανατολικό Αφγανιστάν, έγινε γνωστό από τις τοπικές αρχές.\nΜέχρι στιγμής δεν υπάρχει ανάληψη ευθύνης για την επίθεση. Την Πέμπτη, τουλάχιστον 41 άνθρωποι είχαν σκοτωθεί και περισσότεροι από 80 τραυματισθεί από επίθεση αυτοκτονίας σε σιιτικό πολιτιστικό κέντρο στην πρωτεύουσα Καμπούλ. Η οργάνωση «Ισλαμικό Κράτος» είχε αναλάβει την ευθύνη για την επίθεση αυτή.\nItem Reviewed: Αφγανιστάν: Μακελειό με 12 νεκρούς από επίθεση καμικάζι σε κηδεία Rating: 5 Reviewed By: istioforos news


Το ημερήσιο κέντρο μας στο Randwick παρέχει κοινωνική υποστήριξη και ουσιαστικές δραστηριότητες για τους ηλικιωμένους για να υποστηρίξουν την ανεξαρτησία και την ευημερία τους – παρέχει επίσης ένα διάλειμμα για τους φροντιστές τους.\nΒρίσκεται στην κοσμοπολίτικη περιοχή του καφέ στο Randwick, αυτό είναι ένα ασφαλές ημερήσιο κέντρο ειδικά κατασκευασμένο. Όταν παραπέμπετε κάποιον στο κέντρο μας, μπορείτε να περιμένετε ατομική φροντίδα και προσοχή για αυτό το άτομο με βάση τις ανάγκες και τα ενδιαφέροντά του. Θα σερβίρουμε θρεπτικά γεύματα και θα προσφέρουμε ένα πλήρες πρόγραμμα δραστηριοτήτων, όπως μαγειρική, κηπουρική, τέχνη και μουσικοθεραπεία.\nΤο ημερήσιό μας κέντρο Miranda παρέχει κοινωνική υποστήριξη και ουσιαστικές δραστηριότητες σε ηλικιωμένους για να υποστηρίξουν την ανεξαρτησία και την ευημερία τους – και παρέχει επίσης ένα διάλειμμα για τους φροντιστές τους.\nΤο ημερήσιο κέντρο Miranda βρίσκεται στην καρδιά του Sutherland Shire. Αυτό το ειδικά κατασκευασμένο, ασφαλές ημερήσιο κέντρο είναι το μέρος όπου η «Βασιλειάδα» εφαρμόζει το ημερήσιο πρόγραμμα για την άνοια κάθε Σάββατο. Όταν παραπέμπετε κάποιον στο κέντρο μας, μπορείτε να περιμένετε ατομική φροντίδα και προσοχή για αυτό το άτομο, με βάση τις ανάγκες και τα ενδιαφέροντά του. Σερβίρουμε θρεπτικά γεύματα στο κέντρο και οργανώνουμε ένα πλήρες πρόγραμμα δραστηριοτήτων, όπως μαγειρική, κηπουρική, τέχνη και μουσικοθεραπεία.\nΑνάλογα με την τοποθεσία σας, μπορεί να είναι διαθέσιμη η μεταφορά σας για να σας μεταφέρει στο κέντρο και η υπηρεσία μας υποστηρίζεται από χρηματοδότηση από την Αυστραλιανή Κυβέρνηση στο πλαίσιο των κοινοτικών προγραμμάτων φροντίδας ηλικιωμένων της Κοινοπολιτείας.\nΤο Lakemba Day Centre, που βρίσκεται στα δυτικά του Σίδνεϊ, ιδρύθηκε και δημιουργεί μια άνετη, σπιτική ατμόσφαιρα. Από τη στιγμή που θα μπείτε στο κέντρο, θα έχετε την αίσθηση ότι μπαίνετε στο σπίτι κάποιου που αγαπάτε.\nΤο κέντρο μας είναι ασφαλές και έτσι καλύπτει τις ανάγκες των ατόμων που ζουν με άνοια, το IT λειτουργεί από Δευτέρα έως Σάββατο και διαθέτει ένα αποκλειστικό χώρο για ανάπαυση, που δίνει στον φροντιστή λίγο χρόνο έξω από τις ευθύνες φροντίδας του.\nΗ τραπεζαρία είναι όπου σερβίρονται τα νόστιμα, φρεσκομαγειρεμένα μεσημεριανά μας γεύματα. Διαθέτουμε επίσης ξεχωριστό καθιστικό για ξεκούραση, χαλάρωση και συναναστροφή, ενώ η εσωτερική αυλή είναι ιδανική για χαλαρή καλοκαιρινή διαμονή και μπάρμπεκιου. Οι πελάτες μπορούν επίσης να βοηθήσουν στην προετοιμασία απλών γευμάτων και αναψυκτικών στην ανοιχτή κουζίνα μας, και για κάποιο χρονικό διάστημα, μπορείτε να δανειστείτε ένα καλό βιβλίο από τη βιβλιοθήκη. Η «Βασιλειάδα» στο προάστιο Lakemba προσφέρει πολλούς χώρους για να επισκεφθείτε την οικογένεια και τους φίλους και να περάσετε χρόνο, καθώς και χώρους όπου μπορείτε να κάνετε κράτηση για ειδικές οικογενειακές συγκεντρώσεις.


Επίσκεψη Προέδρου του Αρείου Πάγου\nΤον Σεβ. Μητροπολίτη μας κ. Αμφιλόχιο επισκέφθηκε ο Πρόεδρος του Αρείου Πάγου κ. Βασίλειος Πέππας, ο οποίος τις ημέρες αυτές ευρίσκεται εις την Κρήτη, επιθεωρών τους χώρους των δικαστηρίων της Μεγαλονήσου. Κατά την διάρκεια της συνάντησης ο Σεβασμιώτατος Μητροπολίτης μας κ. Αμφιλόχιος ενημέρωσε τον κ. Πρόεδρο δια το πνευματικό, πολιτιστικό, προνοιακό και κοινωνικό έργο της Μητροπόλεως, όπως αυτό πραγματώνεται μέσα από το Τσατσαρωνάκειο Πολύκεντρο και το Αννουσάκειο Ίδρυμα-Θεραπευτήριο.\nΟ Επίσκοπος μας επίσης, αναφέρθηκε ευγνώμονα και σεβαστικά, εις τον μακαριστό προκάτοχο του κυρό Ειρηναίο και την μεγάλη παρακαταθήκη που παρέδωσε εις τις επερχόμενες γενεές. Όπως δήλωσε ο Σεβ. Μητροπολίτης μας κ. Αμφιλόχιος: «Είναι ιδιαίτερη τιμή δια την ταπεινή Ι. Μητρόπολη μας η επίσκεψις του εντιμ. Προέδρου του Αρείου Πάγου κ. Βασιλείου Πέππα, ο οποίος είχε την καλοσύνη και την ευγένεια να υποβληθεί εις τον κόπο της ελεύσεως του εις την όμορφη Κίσαμο. Πρόσωπα του ήθους, της ακεραιότητος και του κύρους του εντιμ. Προέδρου κ. Πέππα δεν κοσμούν μόνον, αλλά αποτελούν εγγύηση δια την Ελληνική Δικαιοσύνη και χαιρόμεθα ιδιαίτερα δια το γεγονός αυτό».


Αρχική ΚΟΙΝΩΝΙΑ ΤΟΥΡΙΣΜΟΣ Φθινοπωρινά weekends με καλοκαιρινό άρωμα σε 4 κοντινά μέρη\nΦθινοπωρινά weekends. Τι θα λέγατε για μια τελευταία απόδραση από την Αθήνα, σε μέρη όπου η θάλασσα πρωταγωνιστεί και που ακόμη κι αν ο καιρός είναι φθινοπωρινός, θα «μυρίσει» καλοκαίρι;\nΓαλαξίδι: η ιδανική εναλλακτική αντί νησιού.\nΑν θα θέλατε να ήσασταν σε κάποιο νησί απολαμβάνοντας το φθινόπωρο, αλλά οι μετακινήσεις με πλοίο δεν σας εμπνέουν αυτή την εποχή, το Γαλαξίδι είναι το next best thing. Περίπου 216 χιλιόμετρα έξω από την Αθήνα, η όμορφη αυτή πόλη της Φωκίδας, στο αριστερό τμήμα του κόλπου της Ιτέας, θα σας κάνει εύκολα να πιστέψετε ότι βρίσκεστε σε νησιώτικο περιβάλλον, με τα παραδοσιακά χρώματά του, τα πέτρινα αρχοντικά, τα λιθόστρωτα δρομάκια και φυσικά το έντονο μπλε της θάλασσας.\nΕπισκεφτείτε οπωσδήποτε το πάρκο με τον τάφο του βασιλιά Λοκρού και τα ερείπια από το τείχος της αρχαίας Οιάνθης, εξερευνήστε τη σπηλιά στην πλατεία Μάμα και κάντε τη βόλτα σας μέχρι το μνημείο της «Γυναίκας του ναυτικού», απολαμβάνοντας τη θέα σε όλο το Γαλαξίδι. Αν θέλετε να ζήσετε περισσότερο το παλιό Γαλαξίδι, περπατήστε στα λεγόμενα «καντούνια» που θα σας στείλουν ένα ακόμη ταξίδι, πίσω στο χρόνο.\nΑίγινα: καλοκαίρι σε απόσταση αναπνοής.\nΤο λιμάνι της Αίγινας δεν απέχει και πολύ από τον Πειραιά. Περίπου 1 ώρα μακριά από το αστικό περιβάλλον, η Αίγινα περιμένει όσους θέλουν ένα αυθεντικό νησιώτικο περιβάλλον σε… μεγαλύτερη συσκευασία από το Αγκίστρι, που είναι επίσης κοντά, αλλά τέτοια εποχή δεν έχει και πολλές επιλογές, αν δεν πάτε για κολύμπι.\nΣτην Αίγινα σας περιμένει, εκτός από τις παραλίες της, ο λόφος της Παλαιοχώρας με τα εκκλησάκια του, η καταπληκτική θέα του Σαρωνικού από το βουνό, τα μικρά χωριά και τα διάσπαρτα αρχαία απομεινάρια, οι καλλιέργειες φιστικιών, αλλά και η ζωντάνια της πόλης.\nΣτο λιμάνι και την παραλιακή ζώνη του νησιού θα συναντήσετε την περισσότερη κίνηση και για περισσότερη ατμόσφαιρα, μπορείτε να πάρετε μια άμαξα και να τριγυρίσετε στο νησί με αέρα εποχής. Το φρέσκο ψάρι επιβάλλεται κι εδώ και μια βόλτα στην ψαραγορά και τα παραδοσιακά ουζερί και μεζεδοπωλεία της υπόσχεται να ικανοποιήσει τους ψαροφάγους εκεί έξω.\nΚάρυστος: για ψάρια και sightseeing.\nΗ Κάρυστος στη νότια Εύβοια συνδυάζει βουνό και θάλασσα. Όπως κι αν αποφασίσετε να πάτε, είτε οδικώς από Χαλκίδα, είτε με ferry boat από το λιμάνι της Ραφήνας, η Κάρυστος θα σας αποζημιώσει, συνδυάζοντας βουνό και θάλασσα, αρμονία και παραλίες για όλα τα γούστα, στη νότια Εύβοια.\nΕπισκεφθείτε το παλιό ενετικό φρούριο που βρίσκεται δίπλα στο λιμάνι, το Γιοκάλιο Ίδρυμα σχεδόν απέναντι από το Μπούρτζι με εκθέματα από τα προϊστορικά χρόνια ως και τη ρωμαϊκή περίοδο, το ανεμοδαρμένο κόκκινο κάστρο, γνωστό και ως Castello-Rosso πάνω από το χωριό Γραμπιά και μην παραλείψετε να δοκιμάσετε τις τοπικές νοστιμιές, από το πεντανόστιμο ψάρι και τα θαλασσινά, έως τα ντόπια τυριά και κρέατα.\nΓια βόλτα –ή για μπάνιο, αν ο καιρός το επιτρέπει- θα βρείτε παραλίες σε μικρή απόσταση από την πόλη, όπως τη νεανική Ψιλή Άμμο, τις Αλυκές γύρω στα 5 χιλιόμετρα από το κέντρο της πόλης και την παραλία Μπούρο λίγο πιο μακριά, περίπου στα 10 χιλιόμετρα.\nΤζια: για θαλάσσιες εκδηλώσεις\nΚυκλάδες σε απόσταση αναπνοής. Σε απόσταση 1 ώρας από το Λαύριο σας στέλνει Κυκλάδες, για να απολαύσετε βόλτες στην Κορησσία, το φυσικό λιμάνι της Κέας, περιηγήσεις στο παραδοσιακό ψαροχώρι Βουρκάρι, περιπάτους στην πρωτεύουσα του νησιού, την Ιουλίδα, όπου θα θαυμάσετε λιθόστρωτα σοκάκια, παραδοσιακό χρώμα και αρχιτεκτονική των σπιτιών, υπέροχη θέα από το κάστρο κ.ο.κ.\nΚι αν αγαπάτε την πεζοπορία, τότε ετοιμαστείτε για έναν μικρό παράδεισο, με μονοπάτια συνολικού μήκους 36 χιλιομέτρων, χτισμένα σαν πέτρινες σκάλες που διανύουν όλο το νησί.\nΟι πιο γαλαντόμοι τουρίστες στην Ελλάδα


Οι 15 χρυσοί κανόνες για να χάσεις κιλά - BORO από την ΑΝΝΑ ΔΡΟΥΖΑ - boro.gr\nΑρχική/Διατροφή/Δίαιτα/Οι 15 χρυσοί κανόνες για να χάσεις κιλά\nΑκόμη κι όταν η ζυγαριά δεν σου δείχνει το επιθυμητό αποτέλεσμα! Ανέβηκες στη ζυγαριά και έδειξε ότι έχεις μείνει σταθερή στα κιλά σου. Το να πεις ''κάτι κάνω λάθος, δεν θα χάσω ποτέ κιλά'' και να αρχίσεις πάλι να τρως, δεν είναι λύση!\nMay 4, 2015 Δίαιτα\nΑκόμη κι όταν η ζυγαριά δεν σου δείχνει το επιθυμητό αποτέλεσμα! Ανέβηκες στη ζυγαριά και έδειξε ότι έχεις μείνει σταθερή στα κιλά σου. Το να πεις ''κάτι κάνω λάθος, δεν θα χάσω ποτέ κιλά'' και να αρχίσεις πάλι να τρως, δεν είναι λύση! Μην απογοητεύεσαι με την πρώτη. Συνέχισε την προσπάθειά σου γιατί αυτό είναι το κλειδί της επιτυχίας. Θέλει χρόνο και επιμονή!


Ο Αστυνόμος προσπαθεί να στριμώξει τον Αργύρη και να κλονίσει το άλλοθι της Κάτιας. Η Κάτια και ο Αργύρης σκέφτονται να παντρευτούν, αλλά η Εύα θα ανατρέψει όλα τους τα σχέδια παίζοντας το πιο δυνατό της χαρτί.\nΗ Κάτια δεν μπορεί να δεχτεί την ξαφνική απόφαση του Αργύρη να χωρίσουν. Οι δικαιολογίες του δεν την πείθουν και τον πιέζει να της πει την αλήθεια. Ο Αργύρης όμως φοβάται να το κάνει. Το ίδιο κι η Μαρίνα, γιατί ο εκβιασμός της Εύας απειλεί άμεσα την ελευθερία της Κάτιας. Παράλληλα, η Μαρίνα ζητάει απ’ την Μάρθα να εξαφανιστεί απ’ τη ζωή τους. Η Μάρθα αδυνατεί να δεχτεί την ήττα της. Κατηγορεί τον Φώτη για το παρελθόν του στον Αστυνόμο και το μυαλό της επεξεργάζεται νέα σχέδια εκδίκησης.\nΟ Άρης αποφασίζει να φύγει και να πάει στην Έλλη. Η Μαρίνα ζητάει να επανεξετάσει τον μάρτυρα που κατέθεσε πως είδε την Κάτια στον τόπο που δολοφονήθηκε ο Νίκος. Ο Αντρέας, με τη σύμφωνη γνώμη του Κωστή, δέχεται να βοηθήσει στην απαγωγή της μικρής Κατερίνας με στόχο να καταφέρει να ενοχοποιήσει τον Χατζή. Ο Φώτης επισκέπτεται την Μάρθα και την κατηγορεί ευθέως για την δολοφονία του Νίκου και την παγίδευση της Κάτιας.\nΟ Αργύρης, μη αντέχοντας να βλέπει την Κάτια δυστυχισμένη, υποχωρεί στην πίεσή της και της λέει την αλήθεια, πως η Εύα τον εκβιάζει για να είναι μαζί. Η σχέση του Μανώλη με τον Γιώργο σε κρίση, καθώς ο Γιώργος είναι αρνητικός στο να ξαναδεί ο μικρός την Λίζα. Ο Αργύρης μετακομίζει στο σπίτι της Εύας. Ο Χατζής φαίνεται να αλλάζει τα σχέδιά του, αφήνοντας έξω τον Αντρέα…\nΗ Μάρθα απειλεί τον ψυχίατρό της και παίρνει στα χέρια της όλες τις καταγεγραμμένες συνεδρίες τους. Η Κάτια συγκρούεται με την Εύα, χωρίς όμως να καταφέρει να της αλλάξει γνώμη σχετικά με τον Αργύρη. Η Εύα αιφνιδιάζει τον Αργύρη με μια ξαφνική κίνηση, ενώ η Μαρίνα και ο Μιχάλης σκέφτονται μία λύση για να ξεσκεπάσουν τη Μάρθα… Η Κάτια, πάνω στην απελπισία της, παίρνει μια απρόσμενη απόφαση: να πει στον Αστυνόμο όλη την αλήθεια για το ψεύτικο άλλοθι.\nΟ Αργύρης βρίσκει την Κάτια έξω από το γραφείο του Αστυνόμου και προσπαθεί να την πείσει να μην πει την αλήθεια για το ψεύτικο άλλοθι. Η Μαρίνα, προκειμένου να καταφέρει να ξεμπλέξει τη μητέρα της, αποφασίζει με τον Μιχάλη να πάρουν με κάποιον τρόπο από τη Μάρθα το περιβόητο στικάκι που αποκαλύπτει πώς στήθηκε η πλεκτάνη. Η Κάτια μαθαίνει για τον επικείμενο γάμο του Αργύρη και της Εύας και αποφασίζει να πάει κι εκείνη στο Δημαρχείο να τους δει με τα μάτια της…\nΟ Μιχάλης βρίσκεται στο νοσοκομείο σοβαρά τραυματισμένος, ενώ έχει καταφέρει να πάρει το στικάκι που ενοχοποιεί την Μάρθα. Η Μαρίνα φτάνει ανήσυχη στο νοσοκομείο και βρίσκει εκεί τη Μάρθα, η οποία προσπαθεί να καταλάβει αν ο Μιχάλης κατάφερε να πάρει το στικάκι από το σπίτι της. Στο μεταξύ ο Αντρέας προσπαθεί να παγιδέψει τον Χατζή να του πει τα σχέδιά του, αλλά εκείνος δεν πέφτει εύκολα στην παγίδα. Ο Μιχάλης συνέρχεται και δίνει το στικάκι στη Μαρίνα, η οποία δίνει στη Μάρθα να καταλάβει ότι πια την έχουν στο χέρι.\nΟ Αστυνόμος θέλει να μάθει τι γύρευε ο Μιχάλης έξω από το σπίτι της Μάρθας που συνέβη το ατύχημα. Η Κάτια και η Μαρίνα ακούνε το ηχητικό ντοκουμέντο στο οποίο η Μάρθα ομολογεί πως αυτή σκότωσε τον Νίκο. Ο Αργύρης προσπαθεί να κρατήσει τυπικές σχέσεις με την Εύα, αλλά εκείνη εξακολουθεί να τον απειλεί με την ελευθερία της Κάτιας… Ο Μιχάλης συνειδητοποιεί σοκαρισμένος ότι ο τραυματισμός του είναι πιο σοβαρός απ’ ότι πίστευε\nΗ Μάρθα παραδέχεται στην Κάτια πως με την παγίδα που της έστησε ήθελε να ξανακερδίσει την Μαρίνα. Η Κάτια της επιτίθεται, αλλά ο αστυνόμος επεμβαίνει και την διώχνει προειδοποιώντας την να μείνει μακριά από την Μάρθα. Η Μαρίνα κι ο Φώτης πληροφορούνται από τον γιατρό πως ο Μιχάλης κινδυνεύει να μην περπατήσει ξανά. Ο Κωστής παραιτείται από την εταιρεία του Χατζή, ενώ ο Αντρέας δέχεται μια πρόταση από τον Χατζή.\nΟ Αργύρης συναντάει κρυφά την Κάτια, όμως η Εύα τους ανακαλύπτει και τους απειλεί πως την επόμενη φορά που θα συναντηθούν θα πάει κατευθείαν στην Αστυνομία. Την ίδια στιγμή η Μαρίνα παίζει το τελευταίο της χαρτί για να σώσει την Κάτια από τη φυλακή.


Η EasyJet μεταφέρει χωρητικότητα εκτός Βρετανίας - TravelSpot\nΟ αερομεταφορέας χαμηλού κόστους easyJet, μεταφέρει πτήσεις διακοπών από το Ηνωμένο Βασίλειο, σε ευρωπαϊκές χώρες, λόγω των περιοριστικών ταξιδιωτικών κανόνων της βρετανικής κυβέρνησης για τον Covid-19.\nΑρκετά αεροπλάνα που είχαν προγραμματιστεί να εκτελέσουν δρομολόγια από το Ηνωμένο Βασίλειο προς την Πάλμα στη Μαγιόρκα, θα πετάξουν από το Βερολίνο προς τον ισπανικό προορισμό.\nΈνας εκπρόσωπος της easyJet επιβεβαίωσε μια έκθεση στο Independent, η οποία ανέφερε ότι η αεροπορική εταιρεία έχει προσθέσει 150.000 επιπλέον θέσεις στο ενδοευρωπαϊκό δίκτυό της.\n«Βλέπουμε σταδιακά να ανοίγουν οι ευρωπαϊκές κυβερνήσεις τους περιορισμούς χρησιμοποιώντας πλαίσια που επιτρέπουν τα ταξίδια και μεγάλο μέρος αυτών χωρίς περιορισμούς», δήλωσε ο εκπρόσωπος.\n«Αυτή η χαλάρωση και η άρση των περιορισμών έχει προκαλέσει μια θετική δυναμική κρατήσεων σε ολόκληρη την Ευρώπη με την πλειονότητα των κρατήσεων μας να δείχνουν μια ισχυρή ταλάντευση προς την Ευρώπη – όταν σε κανονικές στιγμές θα ήταν 50-50 με το Ηνωμένο Βασίλειο».\nΟ εκπρόσωπος είπε ότι η Ευρώπη δείχνει πώς ήταν δυνατό το ασφαλές άνοιγμα των ταξιδιών και προέτρεψε την κυβέρνηση του Ηνωμένου Βασιλείου να ακολουθήσει την ίδια τακτική.\nΝωρίτερα αυτό το μήνα, η κυβέρνηση του Ηνωμένου Βασιλείου μετέφερε την Πορτογαλία από τη πράσινη λίστα στην πορτοκαλί, στο σύστημα φωτεινού σηματοδότη, πράγμα που σημαίνει ότι οι αφίξεις από τη χώρα πρέπει να μείνουν σε καραντίνα για 10 ημέρες και να κάνουν τεστ PCR.\nΌλα τα άλλα ευρωπαϊκά έθνη εκτός από το Γιβραλτάρ και την Ισλανδία περιλαμβάνονται επίσης στην πορτοκαλί λίστα.\nΕν τω μεταξύ, η easyJet άνοιξε επίσημα την εποχική της βάση στο Faro την Τρίτη, την τρίτη λειτουργική βάση της αεροπορικής εταιρείας στην Πορτογαλία, που προστέθηκε σε εκείνες της Λισαβόνας και του Πόρτο.\nΗ εποχιακή βάση θα λειτουργεί μεταξύ Μαρτίου και Οκτωβρίου με τρία αεροσκάφη και σε 21 δρομολόγια. Το δίκτυο θα περιλαμβάνει το Μπέλφαστ, το Μπρίστολ, τη Γλασκόβη, το Λίβερπουλ, το Γκάτγουικ, το Λούτον, το Μάντσεστερ και διάφορες πόλεις σε ολόκληρη την Ευρώπη.easyj\nOriginal article: Η EasyJet μεταφέρει χωρητικότητα εκτός Βρετανίας.


ΣΕ ΑΠΟΞΗΡΑΝΣΗ ΟΔΗΓΕΙΤΑΙ ΕΚ ΝΕΟΥ Η ΚΑΡΛΑ - Paidis.com\nΟ βουλευτής της Δημοκρατικής Αριστεράς, κ. Θ. Ψύρρας, κατέθεσε ερώτηση προς τους υπουργούς Υποδομών και Περιβάλλοντος, για την αποξήρανση στην οποία οδηγείται και πάλι η λίμνη Κάρλα λόγω γραφειοκρατικών αγκυλώσεων. Στην ερώτηση αναφέρει τα εξής:\n«Το 1962 αποφασίστηκε η ολική αποξήρανση της Κάρλας. Το Δεκέμβριο του 2000 εκδόθηκε ΚΥΑ που προέβλεπε τον επαναπλημμυρισμό 38.000 στρεμμάτων μέσω της κατασκευής ενός τεχνητού ταμιευτήρα. Μόλις το 2009 ξεκίνησε η πλήρωση της λίμνης με νερό. Ωστόσο, ο σχεδιασμός για την ανασύσταση της λίμνης δεν προέβλεψε την εξασφάλιση της ποιότητας του νερού που θα εισέρχεται σε αυτή, με αποτέλεσμα να ανακύψει σοβαρό πρόβλημα ευτροφισμού από βιομηχανικά και κτηνοτροφικά λύματα, φυτοφάρμακα και λιπάσματα. Χαρακτηριστικό είναι ότι τα τελευταία χρόνια έχουν διατεθεί περισσότερα από 150 εκατ. ευρώ (ευρωπαϊκής χρηματοδότησης) για έργα που είτε δεν έχουν ακόμα παραδοθεί είτε δεν είναι αποδοτικά είτε δεν συντηρούνται επαρκώς, με αποτέλεσμα να μη λειτουργούν. Για παράδειγμα, εδώ και πολλούς μήνες έχει χαλάσει ένα κρίσιμο αντλιοστάσιο. Δεν υπάρχουν χρήματα για να επιδιορθωθεί, με αποτέλεσμα να μην εισρέει νερό.\nΚατά πρόσφατη δήλωση της Προέδρου του φορέα διαχείρισης, κ. ΙφιγένειαςΚαγκάλου, «Η Κάρλα περνά σήμερα μια από τις πιο δύσκολες φάσεις της. Η πτώση της στάθμης του νερού είναι τραγική. Θα έπρεπε κατ’ ελάχιστον να έχει ένα μέτρο νερό και αυτή τη στιγμή έχει μόλις 20-30 εκατοστά, πολύ κάτω από το οικολογικό όριο. Κάποτε χρησιμοποιούσαμε σκάφος για να επισκεφθούμε όλα τα σημεία της Κάρλας και να κάνουμε δειγματοληψίες. Σήμερα πηγαίνουμε με τα πόδια. Τόσο δραματική είναι η κατάσταση… το κύριο θέμα είναι η κωλυσιεργία στα έργα που τροφοδοτούν τη λίμνη. Ενώ έχουν τελειώσει οι περισσότερες εργολαβίες, υπάρχει σοβαρό θέμα στη λειτουργία και συντήρησή τους».\nΟ φορέας διαχείρισης ζητά την τροφοδότηση της λίμνης με νερό από τον Πηνειό από την πρώτη κιόλας ημέρα της περιόδου τροφοδοσίας (15 Οκτωβρίου – 15 Απριλίου), χωρίς καθυστέρηση γραφειοκρατικών διαδικασιών. Την επίσπευση των διαδικασιών για τη λειτουργία του αντιπλημμυρικού αντλιοστασίου στον κόμβο της Πέτρας και την ολοκλήρωση των υπολειπόμενων έργων.\nΕπειδή το μεγαλόπνοο σχέδιο «αναγέννησης» της Κάρλας εξελίχθηκε σε μια θλιβερή ιστορία λαθών, αστοχιών και ασυνεννοησίας των εμπλεκόμενων φορέων.\nΕπειδή οι παράμετροι έχουν διαφοροποιηθεί πολύ, ώστε να απαιτείται επειγόντως αποκατάσταση, πριν ολοκληρωθεί η ανασύστασή της.\n1) Ποιο είναι το χρονοδιάγραμμα εξέλιξης και ολοκλήρωσης των έργων;\n2) Πότε θα ξεκινήσει η τροφοδότηση της λίμνης με νερό από τον Πηνειό;\n3) Θα επισπευτούν οι διαδικασίες για τη λειτουργία του αντιπλημμυρικού αντλιοστασίου στον κόμβο της Πέτρας;»\nΦΤΙΑΞΤΕ ΠΛΑΣΤΕΛΙΝΗ ΑΠΟ ΖΥΜΗ ΑΛΑΤΙΟΥ ΓΙΑ ΝΑ ΠΑΙΖΕΙ ΤΟ ΠΑΙΔΙ ΣΑΣ!


Χαιρετισμός των επισκόπων των ΗΠΑ στον Μπάιντεν «Τώρα είναι η ώρα για ενότητα»\nΟ Πρόεδρος της Ιεράς Συνόδου της Καθολικής Ιεραρχίας των Ηνωμένων Πολιτειών, ο Αρχιεπίσκοπος του Λος Άντζελες Χοσέ Χ. Γκόμεζ, δημοσίευσε την ακόλουθη δήλωση σχετικά με τις προεδρικές εκλογές, η οποία, σύμφωνα με στα κύρια αμερικανικά μέσα ενημέρωσης, είδαν τη νίκη του υποψηφίου των Δημοκρατών Τζο Μπάιντεν:\nΕυχαριστούμε τον Θεό για την ευλογία της ελευθερίας. Ο αμερικανικός λαός μίλησε σε αυτές τις εκλογές. Τώρα είναι η ώρα για τους ηγέτες μας να ενώσουν με πνεύμα εθνικής ενότητας και να προετοιμαστούν για διάλογο και δέσμευση για το κοινό καλό.\nΩς Καθολικοί και Αμερικανοί, οι προτεραιότητες και η αποστολή μας σαφείς. Είμαστε εδώ για να ακολουθήσουμε τον Ιησού Χριστό, να μαρτυρήσουμε την αγάπη του στη ζωή μας και να χτίσουμε το βασίλειό του στη γη. Πιστεύω ότι αυτή τη στιγμή στην ιστορία των Ηνωμένων Πολιτειών, οι Καθολικοί έχουν ειδικό καθήκον να είναι ειρηνιστές, να προάγουν την αδελφότητα και την αμοιβαία εμπιστοσύνη και να προσεύχονται για ένα ανανεωμένο πνεύμα αληθινού πατριωτισμού στη χώρα μας.\nΗ δημοκρατία απαιτεί από όλους μας να συμπεριφερόμαστε ως ενάρετοι και αυτοπειθαρχικοί άνθρωποι. Απαιτεί να σεβόμαστε ο ένας τον άλλον με και να προάγουμε την φιλανθρωπία και ευγένεια, παρόλο που ενδέχεται να διαφωνήσουμε βαθιά στις συζητήσεις μας για θέματα δικαίου και δημόσιας πολιτικής.\nΜε αυτόν τον τρόπο, αναγνωρίζουμε ότι ο Joseph R. Biden, Jr. έλαβε αρκετές ψήφους για να εκλεγεί ο 46ος πρόεδρος των Ηνωμένων Πολιτειών. Συγχαίρουμε τον κ. Μπάιντεν και αναγνωρίζουμε ότι εντάσσεται στον εκλιπόντα Πρόεδρο Τζον Φ. Κένεντι ως ο δεύτερος πρόεδρος των Ηνωμένων Πολιτειών που αναγνωρίζει την Καθολική πίστη. Συγχαίρουμε επίσης τον γερουσιαστή Καλιφόρνια Καμάλα Δ. Χάρις, που έγινε η πρώτη γυναίκα στην ιστορία που εξελέγη αντιπρόεδρος.\nΖητάμε από την Παναγία, προστάτισσα αυτού του μεγάλου έθνους, να μεσιτεύει για μας. Βοηθήστε μας να συνεργαστούμε για να πραγματοποιήσουμε το όμορφο όραμα των ιεραποστόλων και των ιδρυτών των Ηνωμένων Πολιτειών: ένα έθνος υπό τον Θεό, ο οποίος υπερασπίζεται την αγιότητα όλων των ανθρώπινων ζωών και εγγυάται την ελευθερία συνείδησης και θρησκείας.


Ένα "Κάλεσμα" τρομάγματος - Refill The Cup\nΈνα “Κάλεσμα” τρομάγματος\nΘα αναφερθούμε σε μια σειρά από θρίλερ που μας άρεσαν. Η αναφερόμενη ως σειρά είναι οι ταινίες The Conjuring (ελληνιστή “Το Κάλεσμα”) καθώς και τα prequel τους….\nΟι ερευνητές μεταφυσικής δραστηριότητας Ed και Lorraine Warren προσπαθούν να βοηθήσουν μια οικογένεια που απειλείται από μια δαιμονική παρουσία. Μια ταινία που η παραγωγή της έγινε το 2013. Ο βασικός λόγος που δελεάζει κάποιον που θέλει να τρομάξει ,να το δει είναι το “based upon true case files of the Warrens”.\nΌπως αναφέρει και το poster της ταινίας.. Πριν το Κάλεσμα υπήρχε η Annabelle. Μας δείχνει την ιστορία της κούκλας που βρισκόταν σε περίοπτη θέση ανάμεσα στα στοιχειωμένα αντικείμενα που είχα στη συλλογή τους οι δαιμονολόγοι Warrens. Το είδαμε για το ότι είχε σύνδεση με τον τίτλο “Τhe Conjuring” ΔΕΝ μας ενθουσίασε/τρόμαξε όμως.\nΑκόμα μια ταινία “based upon true case files of the Warrens”. Οι Warrens ταξιδεύουν στο Βόρειο Λονδίνο για να βοηθήσουν μια μητέρα τεσσάρων παιδιών που ζουν σε ένα σπίτι με μια δαιμονική παρουσία. Μια παραγωγή του 2016.\nΗ δημιουργία της κυριευμένης, από σατανική παρουσία, κούκλας. Η ιστορία πριν το Annabelle του 2014. Το είδαμε για το ότι είχε σύνδεση με τον τίτλο “Τhe Conjuring” και γιατί είχαμε δει το πρώτο Annabelle αλλά όπως και το ένα έτσι και αυτό δεν μας εξίταρε. Παραγωγή του 2017\nΤο 2019 αναμένεται νέα ταινία Annabelle 3… Θα το δούμε ξεχωριστά.\nΣτις 7 Σεπτεμβρίου 2018 θα βγει το The Nun… Και αυτό θα το αναλύσουμε ξεχωριστά\nΗ ιστορία: Οι 3 εκκλησιές στο Ηράκλειο\nThe Nun επερχόμενο Αμερικάνικο θρίλερ - Refill The Cup\n[…] Nun την πρώτο είδαμε στο The Conjuring 2 (Κάλεσμα 2) μια πολύ “ερωτεύσιμη” Θριλερόφατσα για εμένα […]


Εναλλακτικός Κόσμος: Όταν όλα φαίνονται χάλια...\nΌταν όλα φαίνονται χάλια...\nΝα θυμάσαι αυτά τα 9 «πραγματάκια»…\nΣτη ζωή μας, τα πράγματα άλλοτε πηγαίνουν από το καλό στο καλύτερο και άλλοτε από το κακό στο χειρότερο. Και αργά ή γρήγορα πρέπει να συμφιλιωθούμε με αυτή την κατάσταση όσο δύσκολο κι αν φαντάζει αυτό. Γιατί δε θα μπορέσουμε να χειριστούμε τα συναισθήματά μας διαφορετικά…\nΓια τον καθένα έρχεται εκείνη η στιγμή που νομίζει ότι έχει πιάσει πάτο. Τότε είναι που πρέπει να ανασυνταχθείς, να μαζέψεις τις δυνάμεις σου και να προχωρήσεις. Άλλωστε:\n1. Υπάρχουν πράγματα τα οποία είναι απλά εκτός ελέγχου.\nΣτην καθημερινότητά μας τα περισσότερα προβλήματα είναι ελεγχόμενα και στο χέρι μας να επιλυθούν. Καμιά φορά όμως, συμβαίνει κάτι το οποίο δεν μπορείς να λύσεις. Πρέπει απλά να περιμένεις για να περάσει …ή να ξεχαστεί. Μην του δίνεις περισσότερη αξία από όση πρέπει. Αν αρρώστησες κι έχασες ένα πολλά υποσχόμενο Σαββατοκύριακο, δεν πειράζει. Θα έρθουν πολλά ακόμα καλύτερα. Don’t give a fuck!\n2. Ο χρόνος δε γυρίζει πίσω.\nΚαι αυτό πρέπει να το συνειδητοποιήσουμε στον μέγιστο βαθμό. Αυτό που ζούμε σήμερα δε θα το ξαναζήσουμε ποτέ στο μέλλον. Κλείσε τα μάτια σου και συνειδητοποίησε αυτό που μόλις διάβασες. Μήπως πρέπει να αρχίσεις να λειτουργείς διαφορετικά;\n3. Η αποτυχία είναι μέρος της μάθησης.\nΑν δεν αποτυγχάνεις σε τακτά χρονικά διαστήματα τότε κάτι δεν κάνεις καλά. Αυτό ακριβώς! Ποιος σου είπε ότι οι προσπάθειές σου είναι εγγυημένες επιτυχίες; Κανείς! Ίσα ίσα που το αρνητικό αποτέλεσμα έχει και τις περισσότερες πιθανότητες (σύμφωνα με κάτι νόμους του Μέρφυ). Οπότε απλά συνέχισε να προσπαθείς. Όσες φορές και να φας το κεφάλι σου. Ο τοίχος θα πέσει. Κάποια στιγμή…\n4. Κορυφή υπάρχει όπου υπάρχει και πάτος.\nΣε κάποιο βιβλίο το είχα διαβάσει αυτό και μου άρεσε. Κόλλαγε και γάντι στο άρθρο οπότε τσιμπήστε την ατάκα.\n5. Αν δεν εστιάζεις στην άσχημη κατάσταση όλα φαντάζουν καλύτερα.\nΥπάρχουν όντως σκατά καταστάσεις στη ζωή μας. Ή μάλλον σκατά λεπτομέρειες που κάνουν ολόκληρη τη ζωή μας σκατά. Ήρθε η ώρα λοιπόν να σταματήσουμε να εστιάζουμε σε αυτές τις λεπτομέρειες. Να τους δώσουμε τη σημασία και την αξία που τους αρμόζει και να δούμε το γύρω γύρω. Πόσο καλύτερα είναι έτσι… Ε;\n6. «Όλα θα πάνε καλά».\nΚαμιά φορά πρέπει να ακούμε αυτή την έκφραση από ανθρώπους που έχουν το ειδικό βάρος να την ξεστομίσουν. Και αυτοί οι άνθρωποι είναι κυρίως μέλη της οικογένειάς μας. Άτομα τα οποία μας κάνουν να αισθανόμαστε ασφάλεια και ακόμη και 4 λέξεις τους μπορούν να αλλάξουν ολόκληρη την ψυχολογία μας…\n7. Ότι δε σε σκοτώνει, σε κάνει πιο δυνατό.\nΑυτό δεν το διάβασα σε βιβλίο. Το λένε όλοι. Αλλά και αυτό κολλάει οπότε γιατί να μην το συμπεριλάβω;\n8. Η ζωή είναι απλά ένα παιχνίδι.\nΟι πιο ευτυχισμένοι άνθρωποι είναι αυτοί που ζουν με την εντύπωση ότι η ζωή είναι απλά ένα παιχνίδι. Και όλα τα παιχνίδια έχουν ευκολίες και δυσκολίες. Στο τέλος όμως, οι «καλοί» ανταμείβονται με happy end. Οι μίζεροι, από την άλλη, μαζεύουν απλά ένα …Game Over!\n9. Υπάρχουν πιο σημαντικά πράγματα στη ζωή.\nΤο 90% των προβλημάτων μας είναι ασήμαντο σε σχέση με τη γενικότερη ζωή. Τη δική μας και των γύρω μας… Το υπόλοιπο 9% ανήκει στην κατηγορία νο1: «Υπάρχουν πράγματα τα οποία είναι απλά εκτός ελέγχου». Οπότε μένει ένα 1% των προβλημάτων με τα οποία πρέπει να ασχοληθείς. Δεν είναι πολύ πιο απλά τα πράγματα τώρα;\nΑρθρογράφος: Νότης Κουτσούκος\nSocial Media: Παριστάνοντας αυτό που δεν είμαστε


Ιδρύεται Μουσικό Γυμνάσιο στην Καστοριά από το έτος 2017 - 2018 - OlaDeka\nΙδρύεται Μουσικό Γυμνάσιο στην Καστοριά από το έτος 2017 – 2018\nΑρχική » Δυτική Μακεδονία » Καστοριά » Ιδρύεται Μουσικό Γυμνάσιο στην Καστοριά από το έτος 2017 – 2018\nΜε απόφαση που υπέγραψε ο υπουργός Παιδείας Κ. Γαβρόγλου ιδρύονται από το σχολικό έτος 2017-2018:\n1) Το Μουσικό Γυμνάσιο Ελευσίνας, με έδρα την Ελευσίνα, της Διεύθυνσης Δευτεροβάθμιας Εκπαίδευσης Δυτικής Αττικής, της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Αττικής.\n2) Το Μουσικό Γυμνάσιο Καστοριάς, με έδρα την Καστοριά, της Διεύθυνσης Δευτεροβάθμιας Εκπαίδευσης Καστοριάς, της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Δυτικής Μακεδονίας.\n3) Το Μουσικό Γυμνάσιο Λιβαδειάς, με έδρα τον Άγιο Γεώργιο, της Διεύθυνσης Δευτεροβάθμιας Εκπαίδευσης Βοιωτίας, της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Στερεάς Ελλάδας.\nΠροκήρυξη κενών θέσεων του Μουσικού Σχολείου Καστοριάς σχολικού έτους 2018-2019\nΕντυπωσιακή η συμμετοχή του Μουσικού Σχολείου Καστοριάς στις εκδηλώσεις «Άδοντες και ψάλλοντες εν τη καρδία 2018» στην Καβάλα\nΜουσικό Σχολείο στην Καστοριά – Δείτε τι γράφει στο facebook η Μαρία Αντωνίου\nΜουσικό Γυμνάσιο ΚΑΣΤΟΡΙΑΣ – Ξεκινούν οι αιτήσεις για την Α’ Γυμνασίου – Από Τετάρτη 12-07-2017 έως και Παρασκευή 28-07-2017\nΟι προκλήσεις της σύγχρονης κτηνοτροφίας στην Καστοριά


fx 8350 με gtx 1080 | RageQuitGR v4.0: Covid Party Blues\nfx 8350 με gtx 1080\nThread starter sisyfos12\nΚαλησπέρα, έχω το παρακάτω σύστημα:\nRam 16GB DD3\nMOBO Gigabyte ga-970A-ds3p\nτροφοδοτικό corsair τχ650m 650watt\nΣκεφτόμουν να αγοράσω την gtx 1080. Θα μπορεί όμως το σύστημα μου να την σηκώσει;\nΝα περιμένω λίγο ακόμα ώστε να κάνω αναβάθμιση πρώτα επεξεργαστη μητρική και μνήμες και αργότερα μια καλή κάρτα γραφικών?\nΤροφοδοτικό δεν αναφέρεις.\nΚατά τα άλλα δεν θα υπάρχει ζήτημα, αν και πιθανώς να τρως bottleneck\nYo, με βαση αυτα που γραφεις την σηκωνει κομπλε. Αλλα οπως ειπε και ο Βορειος θα σε τραβαει πισω ο επεξεργαστης.\nΓνωμη μου ειναι οτι πρεπει να ζυγισεις τι παιχνιδια θες να παιξεις και να δεις τα Minimum reqs στο ειδος τους ωστε να αποφασισεις αν θα κανεις αναβαθμιση γραφικων η cpu-mobo-ram.\nΕπισης εχε υποψιν οτι στις καρτες γραφικων ειναι μια μεταβατικη περιοδος που καλως εχοντων των πραγματων ισως παρασυρει τιμες παλαιοτερων μοντελων προς τα κατω.\nΣκεφτόμουν να αγοράσω την gtx 1080.\nεκτός αν είναι να την πάρεις από κάπου πολύ-πολύ φτηνά, δεν συμφέρει καθόλου. Υπολόγισε ότι μια rx 5700 (ούτε καν η xt) είναι πολύ καλύτερη.\nΝα περιμένω λίγο ακόμα ώστε να κάνω αναβάθμιση πρώτα επεξεργαστη μητρική και μνήμες\nεγώ αυτό θα πρότεινα.\nΤο πιο σημαντικό δεν το ρώτησε κανένας βλέπω. Σε τι ανάλυση παίζεις;\nΌσο ανεβαίνουμε ανάλυση τόσο μικρότερο το bottleneck που κάνει ο συγκεκριμένος επεξεργαστής, οπότε στα 1080p απλά δεν έχει νόημα αφού έχεις την 970 είναι πολύ καλή κάρτα για αυτή την ανάλυση ακόμα και σήμερα.\nΑν παίζεις σε 1440 ή 4Κ το bottleneck θα είναι μικρότερο, και θα κερδίσεις αισθητά από την 1080 αλλά σε αυτές τις αναλύσεις στις μέρες μας δεν νομίζω να έχεις σοβαρή εμπειρία με αυτό το σύστημα και σύντομα θα νιώσεις πάλι την ανάγκη να αναβαθμίσεις.\nΟπότε μην την πάρεις. Καλύτερα κάνε έναν κουμπαρά για ολική αλλαγή του συστήματος ή όπως είπαν τα παιδιά πάρε μόνο cpu mobo ram για αρχή. η 970 θα σε κρατήσει λίγο μέχρι να βγουν και οι νέες AMD, να περάσει κανά 3μηνο και να ξεκαθαρίσει λίγο το τοπίο στις κάρτες. Άλλωστε μόλις οι νέες nvidia/amd αρχίσουν να εμφανίζονται στα ράφια κανονικά, θα βρεις και πολλές last gen σε τιμές χώμα.\nΕυχαριστώ πολύ για τις απαντήσεις σας. Τελικά θα κάνω αναβάθμιση cpu mobo ram σιγά σιγά και μετά για κάρτα.\nReactions: Admiral, Hank Chinnaski, bald_killer_clone and 3 others\nΝα είσαι καλά, βάλε και ένα avatar!\nReactions: bald_killer_clone, Adhan, Arwindan and 1 other person


Δεν πάει στην Ολυμπιάδα του Ρίο ο Φέντερερ - Αθλητισμός - Νέα Κρήτη\nΤώρα διαβάζετε: Δεν πάει στην Ολυμπιάδα του Ρίο ο Φέντερερ\nΔεν πάει στην Ολυμπιάδα του Ρίο ο Φέντερερ\nΔεν πρόκειται να αγωνιστεί στους Ολυμπιακούς Αγώνες του Ρίο ο Ρότζερ Φέντερερ καθώς δεν του το επιτρέπει ο τραυματισμός του.\nΟ νούμερο «3» του παγκοσμίου ταμπλό στο τένις, με γραπτή δήλωσή του τονίζει ότι θα απέχει από κάθε αθλητική δραστηριότητα ως το τέλος της σεζόν καθώς χρειάζεται χρόνο να αποθεραπευτεί μετά την επέμβαση που υποβλήθηκε στο γόνατο.\nΗ γραπτή δήλωση του Φέντερερ:\nΕίμαι στην πολύ δυσάρεστη θέση να σας ανακοινώσω πως δεν θα είμαι σε θέση να εκπροσωπήσω την Ελβετία στους Ολυμπιακούς Αγώνες του Ρίο και πως θα χάσω όλη την υπόλοιπη σεζόν. Αφού εξέτασα όλες τις επιλογές και ύστερα από τις συμβουλές των γιατρών και της ομάδας, πήρα την απόφαση να βάλω τέλος στη σεζόν του 2016, καθώς χρειάζομαι περισσότερη αποθεραπεία λόγω της χειρουργικής επέμβασης που έκανα στο γόνατο στην αρχή της χρονιάς.\nΟι γιατροί μου είπαν πως εάν θέλω να συμμετάσχω στα ATP World Tour χωρίς τραυματισμούς τα επόμενα χρόνια, όπως θέλω να κάνω, θα πρέπει να δώσω στο γόνατο και το σώμα μου τον απαραίτητο χρόνο για να αποθεραπευτεί. Είναι δύσκολο που θα χάσω το υπόλοιπο της χρονιάς. Ωστόσο, λόγω αυτού του γεγονότος κατάλαβα το πόσο τυχερός ήμουν στην καριέρα μου, καθώς είχα πολύ λίγους τραυματισμούς. Η αγάπη που έχω για το τένις, για τους αγώνες, τα τουρνουά και φυσικά για εσάς υπάρχει. Έχω μεγάλο κίνητρο και σκοπεύω να δώσω όλη μου την ενέργεια για να επιστρέψω δυνατός, υγιής, και σε φόρμα για να παίξω ανταγωνιστικό τένις το 2017.\nΣας ευχαριστώ για την συνεχή υποστήριξη.


Reality OverDose: Κυριακή\nΠροσπαθώ να ακροβατήσω ανάμεσα στην αφόρητη τσιμεντοχεσμένη κυκλοφορία της Αθήνας. Έχω εγκλωβιστεί στην μοναξιά των αγχωμένων βλεμμάτων. Εδώ όλοι έχουν τρελλαθεί. Το μπετό έχει θεμελιώσει τις ψυχές τους. Μπετόψυχοι. Ανίκανοι να παραδρομήσουν για οποιοδήποτε λόγο, να κοντοσταθούν για να θαυμάσουν κάτι όμορφο.\nΔεν θεωρώ τον εαυτό μου υπεράνω. Ένας χρόνος στην Αθήνα ήταν πιο πολύς απ' όσο μπορούσα να αντέξω. Μέρες ίδιες κι απαράλλακτες κυλούν σχεδόν ξεχασμένες απο τους ανθρώπους. Ο Πολιτισμός, τα συναισθήματα και η ζωή είναι ασφαλώς περιφραγμένα από ερμητικά κλειστές, αλεπάλληλες διχοτομήσεις του χρόνου χωρίς τέλος..\nΌλοι, ακόμα κι εγώ τώρα, ζούν σαν όλο αυτό να είναι κάτι προσωρινό, μια τιμωρία που κάνεις υπομονή να τελειώσει. Φανερά εκνευρισμένοι, διστακτικοί απέναντι στον Ήλιο, ποδοπατούν την κάθε μέρα στους δρόμους. Όλα για την ασφάλεια. Για την άνεση. Για το χρήμα. Η ρουτίνα είναι απλώς το μέσο. Ο Θάνατος καθημερινός κι απαρατήρητος.\nΌταν είσαι μέσα στη φύση τον θάνατο δεν τον φοβάσαι. Δεν υπάρχει λόγος να φοβηθείς. Είναι κάτι φυσικό και αξιοπρεπές. Στην πόλη μοιάζει απόκοσμος και ταυτόχρονα τόσο κοινός. Συμβαίνει σε βρώμικα σοκάκια, σε ξεχασμένα σπίτια, στους δρόμους σε μορφή σφαγείου.\nΖητημα είναι να αντέξω εδώ. Να αντέξω. Μόνο να αντέξω, να μήν ξεχάσω τις ανάγκες μου. Να μήν ξεχάσω τα πολύχρωμά μου όνειρα.\nΗ Δουλειά στην πόλη σε εξοντώνει. Δεν υπάρχει διαφυγή. 24 - 9 ώρες δουλειά - 2 ώρες μετακινήσεις - 6 ώρες ύπνος = 7 ώρες να υπάρξεις.. Απλά μαθηματικά. Ημέρες των 7 ωρών.\nΑναρτήθηκε από RealityOverdose στις 6:35 π.μ.\nse aytes tis 7 wres...\nna valeis xrwmata. kai zwi. kai omorfia. kai ola osa esy thes. kai tote tha arxizoun na fwtizoun kai tis ipoloipes...\nΕνας μικρός, καθημερινός θάνατος


Ν. Παππάς: Τα δικαστήρια κρίνουν και δεν νομοθετούν\nΝ. Παππάς: Τα δικαστήρια κρίνουν και δεν νομοθετούν 25/10/2016 by Admin 2 Comments ΠΗΓΗ: ΑΠΕ\n«Η κυβέρνηση θα τηρήσει και είναι υποχρεωμένη να τηρήσει το Σύνταγμα και τις αποφάσεις των δικαστηρίων. Ούτως ή άλλως. Αυτό που δεν μπορεί να γίνει και δεν πρέπει να γίνει -διερωτώμαι αν κάποιοι το εισηγούνται κιόλας στο δημόσιο διάλογο- είναι να συγγράψουμε τις διατάξεις στα δικαστήρια. Δεν μπορούν τα δικαστήρια να συντάσσουν διατάξεις και να γράφουν τους νόμους. Τους νόμους τους συντάσσει η εκλεγμένη Βουλή. Τα δικαστήρια έρχονται πάντα να κρίνουν, δεν είναι αυτά που νομοθετούν. Νομίζω ότι τέτοιες σκέψεις, όσοι τις έχουνε, πρέπει να τις εγκαταλείψουν σύντομα. Τώρα με τον διαγωνισμό μπαίνει τάξη στο τηλεοπτικό τοπίο». Αυτά ανέφερε, μεταξύ άλλων, ο Νίκος Παππάς μιλώντας στο «Πρακτορείο 104,9 FM». ΑΝΑΛΥΤΙΚΑ στο http://www.amna.gr/\nFiled Under: Ραδιόφωνο, Τηλεόραση Tagged With: ΑΠΕ, Νίκος Παππάς, ΣτΕ, τηλεοπτικές άδειες Comments\tNIKGEO says:\t25/10/2016 at 15:29\nΗ βουλή νομοθετεί ,τα δικαστήρια κρίνουν.Εδώ βέβαια έχει ταυτιστεί η εκτελεστική και νομοθετική εξουσία.\nΩστόσο η κυβέρνηση και η διοίκηση ευρύτερα οφείλουν να συμμορφώνονται σε αποφάσεις της δικαιοσύνης.\nΑν για παράδειγμα το ΣτΕ αποφανθεί ότι ο νόμος πάσχει στα χ σημεία είναι νομικά,πολιτικά και κοινοβουλευτικά απαράδεκτο η κυβέρνηση να επαναφέρει τον ίδιο ακριβώς νόμο προς ψήφιση στη βουλή όπως και η νομοθετική επικύρωση των συνεπειών ενός διαγωνισμού διενεργηθέντος βάσει αντισυνταγματικού πλαισίου.\nΤο ορθό είναι να εφαρμόσει την απόφαση και να συμμορφωθεί.\nΑυτό σημαίνει αστική κοινοβουλευτική δημοκρατία με διάκριση των εξουσιών.\nΌλα τα άλλα που ακούγονται για έξοδο από το αδιέξοδο με τροπολογίες είναι νομικισμοί μακριά από την ουσία.\nReply\tmediogatos says:\t25/10/2016 at 21:52\nΑσφαλώς και τα δικαστήρια ούτε κυβερνούν, ούτε νομοθετούν, ούτε ρίχνουν Κυβερνήσεις, όπβς σκόπιμα με θεατρινίστικο τρόπο και παιδαριώδεις συλλογισμούς δηλώνουν οι κ.κ. Παππάς και Τσίπρας!\nΜόνο που τα δικαστήρια συνταγματικά δικαιούνται να κρίνουν τους νόμους και τις πράξεις της Κυβέρνησης και της διοίκησης και να τις επανεφέρουν στην τάξη αγαπητοί “ηγέτες” μας! Οπου και όταν υπάρχει και λειτουργεί αστική δημοκρατία, έστω με τα κενά ή τις αδυναμίες της…\nΤο να κριθεί ένας νόμος αντισυνταγματικός δεν σημαίνει ότι πρέπει να παραιτηθεί η Κυβέρνηση ή να κρεμαστεί κάποιος στο Σύνταγμα… Ούτε μετέπειτα να καρατομηθεί κάποιος δικαστής…\nΣημαίνει ότι η Κυβέρνηση-εκτελεστική εξουσία, οφείλει να συμμορφωθεί νομοθετικά με τις επιταγές του Συντάγματος και ν’ ακολουθήσει την επιβαλλόμενη διαδικασία.. Να αφήσει -εν προκειμένω για της τηλεοπτικές άδειες- να αποφασίσει το ΕΣΡ αφού πρώτα νόμιμα συγκροτηθεί, όπως προβλέπει το Σύνταγμα!\nΑπό εκεί και πέρα όλα θα ρυθμιστούν με τον κατάλληλο νόμο και όλοι οφείλουν να συμμορφωθούν με αυτόν. Ούτε η δημοκρατία θα καταρρεύσει -όπως μάς …απειλούν οι κ.κ. Παππάς, Κρέτσος, Τζανακόπουλος κ.α.- ούτε τα δημόσια ταμεία θ’ αδειάσουν… Οσοι “ξαναπάρουν” άδεια θα αφήσουν εκεί που είναι τα λεφτά τους κι όσοι τυχόν προστεθούν θα δώσουν τον ανάλογο οβολό τους… Πού είναι το πρόβλημα;\nΑλλά φοβάμαι ότι όλο το βρόμικο …παιχνίδι απέβλεπε και στον πλήρη ενταφιασμό υπαρχόντων ΜΜΕ και εργαζομένων σε αυτά δημοσιγράφων κ.α. και στον πλήρη έλεγχο μέσων και ανθρώπων στο νέο “τοπίο”, που δεν θα είναι καθόλου λαμπερό αλλά πολύ θολό μην πω και σκοτεινό….


Πράσινο Ταμείο - Δωρεά 1 εκατ. € στο Μποδοσάκειο Πτολεμαΐδας - enimerosou\nΕτοιμάζεστε για την βάφτιση του μικρού σας πρίγκιπά; Επιλέξτε τα προσκλητήρια σας από 0,70€/τεμ και φυσικά με την εγγύηση της Newage invitationς\n«Το Πράσινο Ταμείο είναι ήδη «παρόν» στη Δυτική Μακεδονία με το πρόγραμμα της απολιγνιτοποίησης και της Δίκαιης Μετάβασης σε μια νέα εποχή. Χαίρομαι που τώρα αποφάσισε να στηρίξει ουσιαστικά το Νοσοκομείο της Πτολεμαΐδας, μιας πόλης και μιας περιοχής που έχει πληγεί ιδιαίτερα από τον κορωνοϊό».\ntagPlaceholderTags: ΠΤΟΛΕΜΑΙΔΑ, ΔΥΤΙΚΗ ΜΑΚΕΔΟΝΙΑ, COVID-19, ΜΠΟΔΟΣΑΚΕΙΟ, ΚΩΣΤΗΣ ΧΑΤΖΗΔΑΚΗΣ, ΠΡΑΣΙΝΟ ΤΑΜΕΙΟ, ΥΠΟΥΡΓΕΙΟ ΠΕΡΙΒΑΛΛΟΤΝΟΣ ΚΑΙ ΕΝΕΡΓΕΙΑΣ


Παράταση της αγωνίας για τη Συρία :: Sinergasia.gr\nΠαράταση της αγωνίας για τη Συρία\nΜετά τις απειλές σε λεκτικό επίπεδο μεταξύ ΗΠΑ και Ρωσίας παρατείνεται η παγκόσμια ανησυχία για τη Συρία, ενώ η Μόσχα ζήτησε συνεδρίαση του Συμβουλίου Ασφαλείας του ΟΗΕ, παρουσία και του γενικού γραμματέα του την Παρασκευή.\nΟ Ρώσος πρεσβευτής, Βασίλι Νεμπένζια δήλωσε ότι «άμεση προτεραιότητα είναι να αποφύγουμε τον κίνδυνο ενός πολέμου» και κάλεσε την Ουάσινγκτον και τους συμμάχους τους να αποφύγουν να αναλάβουν στρατιωτική δράση εναντίον Συρίας.\nΑκόμη, η Σουηδία υπέβαλε στο Συμβούλιο πρόταση ψηφίσματος που αφορά την αποστολή μιας ομάδας εμπειρογνωμόνων του Οργανισμού στη Συρία προκειμένου να εκκαθαρίσουν «μια και καλή» τα χημικά όπλα από τη χώρα αυτή.\nΤο 15μελές Συμβούλιο δεν κατάφερε να περάσει κανένα από τα τρία ψηφίσματα που είχαν υποβληθεί την Τρίτη και αφορούσαν τις επιθέσεις με χημικά όπλα στη Συρία, αφού η Ρωσία άσκησε βέτο στο αμερικανικό σχέδιο ψηφίσματος.\nΑνάληψη δράσης θέλει η Βρετανία\nΣτη Βρετανία οι υπουργοί της κυβέρνησης συμφώνησαν ότι η Τερέζα Μέι θα πρέπει να συνεχίσει να συνεργάζεται με τις ΗΠΑ και τη Γαλλία για την αποτροπή χρήσης χημικών όπλων από τη συριακή κυβέρνηση.\n«Το υπουργικό συμβούλιο συμφώνησε στην ανάγκη ανάληψης δράσης για την ανακούφιση της ανθρώπινης δυστυχίας και την αποτροπή περαιτέρω χρήσης χημικών όπλων από το καθεστώς ¶σαντ», υπογράμμισε η ανακοίνωση του γραφείου της Μέι.\nΑπορρίπτει η Μέρκελ συμμετοχή της Γερμανίας\nΤην θέση πως η Γερμανία δεν προτίθεται να λάβει μέρος σε στρατιωτικά πλήγματα κατά του συριακού καθεστώτος σε απάντηση στη φερόμενη ως χημική επίθεση στην Ντούμα εξέφρασε η Αγκέλα Μέρκελ, διαμηνύοντας ωστόσο πως στηρίζει τις προσπάθειες των συμμάχων της να δείξουν ότι η χρήση χημικών όπλων δεν θα ξαναγίνει ανεκτή.\n«Η Γερμανία δεν πρόκειται να λάβει μέρος σε πιθανά - δεν έχουν ληφθεί αποφάσεις, αυτό πρέπει να το ξεκαθαρίσω - στρατιωτικά πλήγματα», δήλωσε η επικεφαλής της γερμανικής κυβέρνησης, μετά τη συνάντησή της με τον πρωθυπουργό της Δανίας Λαρς Λόκε Ράσμουσεν στο Βερολίνο.\n«Ωστόσο υποστηρίζουμε οτιδήποτε γίνεται για να καταδειχθεί ότι η χρήση χημικών όπλων δεν είναι αποδεκτή», πρόσθεσε η Γερμανίδα καγκελάριος.\nΗ Ιταλία δεν θα συμμετάσχει σε στρατιωτική επίθεση στη Συρία\nΟ υπηρεσιακός πρωθυπουργός της Ιταλίας Πάολο Τζεντιλόνι είχε πολυάριθμες «διεθνείς» επαφές σήμερα, ανάμεσα σε αυτές με την Γερμανίδα καγκελάριο ¶γγελα Μέρκελ, πρόσθεσε η ανακοίνωση.\n«Η Ιταλία δεν θα συμμετάσχει σε στρατιωτικές ενέργειες στη Συρία», δήλωσε ο Τζεντιλόνι στους συμμάχους.\n«Με βάση τις τωρινές διεθνείς και διμερείς συμφωνίες, η Ιταλία θα συνεχίσει να προσφέρει υλικοτεχνική υποστήριξη σε συμμαχικές δυνάμεις», υπογραμμίζεται.\nΊσες αποστάσεις από τον Ερντογάν\nΣτο μεταξύ, ο Ρετζέπ Ταγίπ Ερντογάν παρενέβη στις συζητήσεις για την κατάσταση στη Συρία, καθώς την Τετάρτη είχε τηλεφωνική επικοινωνία με τον Ντόναλντ Τραμπ, ενώ την Πέμπτη αναμένεται να συνομιλήσει με τον Ρώσο Πρόεδρο, Βλάντιμιρ Πούτιν.\nΗ ¶γκυρα θα διατηρήσει τις σχέσεις της και με τις δύο χώρες, καθώς και με το Ιράν, διευκρίνισε ο Ερντογάν. «Η Τουρκία θα διατηρήσει επίσης την παρουσία και τις δραστηριότητές της στη Συρία μέχρι η χώρα να γίνει και πάλι ασφαλής» συμπλήρωσε.


Βατόπουλος στον Realfm: Ίσως χρειαστεί να γίνουν τοπικά lockdown\n1:19 μμ, Δευτέρα 03 Αυγ 2020 1:19 μμ, Δευτέρα 03 Αυγ 2020\nΣτην αύξηση των κρουσμάτων του κορονοϊού στη χώρα και στο ενδεχόμενο να υπάρξουν τοπικά lockdown αναφέρθηκε ο καθηγητής μικροβιολογίας, Αλκιβιάδης Βατόπουλος, μιλώντας στον Realfm 97,8 και στους Μανώλη Παρδάλη και Στεφανία Κασίμη.\n“Τα πράγματα γίνονται όπως τα περιμέναμε, δηλαδή αυξήθηκαν τα κρούσματα, ευτυχούς σε ρυθμούς όχι μη ελέγξιμους, μη διαχειρίσιμους. Και προφανώς επίσης αυτό που αναμενόταν ότι τα κρούσματα κυρίως προέρχονται από μεγάλες συναθροίσεις, όπως είναι οι γάμοι, τα γλέντια”, είπε ο καθηγητής μικροβιολογίας και πρόσθεσε:\n“Για εμένα ο όρος πρώτο, δεύτερο, τρίτο κύμα της πανδημίας δεν έχει τόσο μεγάλη σημασία. Οι επιδημίες των μεταδοτικών νοσημάτων που μεταδίδονται με σταγονίδια έχουν αυτές τις διακυμάνσεις. Με αυτή την έννοια είχαμε μία ύφεση τον Ιούνιο, τώρα έχουμε μία μικρή αύξηση η οποία είναι εξηγήσιμη από τη χαλάρωση των μέτρων και από την αύξηση της κινητικότητας του πληθυσμού. Δεύτερο κύμα θα θεωρήσουμε την ανεξέλεγκτη αύξηση των κρουσμάτων που δεν την έχουμε αυτή τη φάση”.\nΣχετικά με το ενδεχόμενο να υπάρξει τοπικό lockdown ο κ. Βατόπουλος είπε ότι “αυτό εξαρτάται από τα δεδομένα. Δηλαδή αν συμβεί κάτι κάπου, το οποίο απευχόμαστε, ίσως χρειαστεί να γίνει και κάτι τέτοιο. Εξαρτάται πάρα πολύ από την πορεία του αριθμού των κρουσμάτων”.\nΤΟΠΙΚΑ LOCKDOWN ΚΟΡΟΝΟΙΟΣ


Σπάνια εμφάνιση της κούκλας κόρης του Γ. Παπανδρέου (ΦΩΤΟ) - BORO από την ΑΝΝΑ ΔΡΟΥΖΑ - boro.gr\nΑρχική / Διάφορα αλλά όχι Αδιάφορα / Σπάνια εμφάνιση της κούκλας κόρης του Γ. Παπανδρέου (ΦΩΤΟ)\nΣπάνια εμφάνιση της κούκλας κόρης του Γ. Παπανδρέου (ΦΩΤΟ)\nΟκτώβριος 6, 2015 Διάφορα αλλά όχι Αδιάφορα\nΆφωνους άφησε τους πάντες με την ομορφιά της η κόρη του Γιώργου Παπανδρέου, στην χθεσινοβραδινή παρουσίαση του βιβλίου της γιαγιάς της "Έρωτας και εξουσία".\nΗ Μαργαρίτα Παπανδρέου με ανεπαίσθητο μακιγιάζ, εντυπωσίασε τους παρευρισκόμενους με τα φυσικά της κάλλη.\nΜάλιστα δεν δίστασε να κάνει και δηλώσεις… "Η αλήθεια είναι πως δεν έχω διαβάσει το βιβλίο της γιαγιάς μου αλλά είμαι σίγουρη πως θα έχει γράψει πολύ ωραία πράγματα. Είναι απόλυτα ειλικρινής όπως ήταν και σε όλη της τη ζωή" σημείωσε ενώ απευθύνθηκε και σε όσους μπορεί να έχουν κρίνει αρνητικά τα γεγονός ότι η γιαγιά της αναφέρεται στο βιβλίο και στην προσωπική της ζωή. "Αν το παρεξηγούν, είναι δικό τους πρόβλημα" σχολίασε.\n"Η γιαγιά μου παραείναι δυναμική. Είναι φοβερή γυναίκα. Ελπίζω να της μοιάσω" πρόσθεσε ξεκαθαρίζοντας"Εγώ είμαι βιολόγος. Δεν έχω καμία σχέση με την πολιτική και ούτε θα έχω".


Κρύψου μέσα στη ντουλάπα - Έπιπλα GAND\nΑρχική / Συμβουλές διακόσμησης / Βίος / Κρύψου μέσα στη ντουλάπα\nΚρύψου μέσα στη ντουλάπα\nΔημοσιεύθηκε στις 2 Νοεμβρίου 2017 στην κατηγορία Βίος\nΚρύψου μέσα στη ντουλάπα, όχι με σκοπό πονηρό. Όχι για παρακολούθηση και ντετεκτιβικές δράσεις.\nΓια σφυγμομέτρηση. Θέλει σφυγμομέτρηση η ντουλάπα, άμα θες να διατηρείς καλά τα εντός της. Θέλει να της ακούς την καρδιά, να την παρατηρείς, να αφουγκράζεσαι τις ανάγκες της, μαζί και τις δικές σου. Μέρες που είναι λοιπόν, που ήρθανε τα πάνω κάτω στον καιρό και στα ρούχα, κρύψου μέσα στη ντουλάπα. Νοητά, έστω.Πώς τακτοποιείται σωστά, ξέρεις; Μια ντουλάπα ρούχων, εννοούμε, ε; Αυτή η ντουλάπα που φυλά τα πολύτιμά σου ενδύματα, φτιάχνεται με λογική. Κοινή λογική. Αυτή που συνήθως λείπει και που δυστυχώς, όταν λείπει, ακόμα και μια τεράστια, απολύτως εργονομική ντουλάπα, μπορεί να δείχνει λίγη, μικρή, ανίκανη να σε εξυπηρετήσει. Διάβαζε λοιπόν για να μαθαίνεις.\nΕσώρουχα, κάλτσες, ζώνες (ίσως), εύκολα τακτοποιούνται στα συρτάρια. Υπολόγισε συρτάρι και είδος. Ένα συρτάρι με εσώρουχα ή ακόμα και δυο, αν είσαι γυναίκα (ένα συρτάρι για άνω, ένα συρτάρι για κάτω εσώρουχα). Ένα συρτάρι για κάλτσες ή ακόμα και δυο αν είσαι γυναίκα (ένα για κάλτσες χονδρές, ένα για καλσόν). Ένα συρτάρι για ζώνες, κουλουριασμένες σαν φίδια. Προσοχή στο άνω – κάτω των συρταριών. Όχι, στο να μη γίνονται άνω – κάτω, αλλά στο τι μπαίνει άνω και τι μπαίνει κάτω. Με την κοινή λογική που προαναφέρθηκε, τα άνω συρτάρια πρέπει να φιλοξενούν τα εσώρουχα που κάθε τρεις και λίγο χρειάζεσαι, τα μεσαία τις κάλτσες και τις πιζάμες, ενώ τα κάτω τις ζώνες.\nΏρα για το κυρίως θέμα. Το ψαχνό της ντουλάπας. Κι εδώ πάλι, η κοινή λογική βοηθά όσο άλλος κανείς. Ρούχα που θέλουν κρέμασμα, να κρεμαστούν. Πουκάμισα, σακάκια, φορέματα, παντελόνια υφασμάτινα, μπλούζες που το ύφασμά τους τσαλακώνεται εύκολα, φούστες, φορέματα, κρεμιόνται κατά είδος. Κατά ομάδες. Στα σημεία που το χέρι ή το μάτι έχει εύκολη πρόσβαση να μπουν όσα χρησιμοποιείς συχνά, ενώ στα δύσβατα σημεία να μπουν όσα φοριούνται μια στις τόσες. Τα πιο ογκώδη και μακριά ρούχα, καλό είναι να μην είναι μπροστά – μπροστά και κρύβουν τα υπόλοιπα. Τα εκτός εποχής ας είναι ψηλά ή χωμένα στο εσωτερικό της ντουλάπας.\nΤζην, φόρμες, φούτερ, μπλούζες μακό και λοιπά ενδύματα, όχι ευαίσθητα στις τσαλάκες, ιδανικά τοποθετούνται στα διάφορα ράφια, διπλωμένα ανά κατηγορία. Στοίβα με ρούχα της γυμναστικής. Στοίβα με τζην. Στοίβα με βερμούδες. Οι στοίβες αυτές, αν η κατασκευή της ντουλάπας το προβλέπει μπορεί να βρίσκονται και εντός συρταριών, όπου και κατηγοριοποιούνται με βάση το χρώμα. Συρτάρι με μαύρες μπλούζες. Συρτάρι με t-shirt λευκά. Συρτάρι με μακό χρωματιστά. Μπορούν επίσης να τακτοποιηθούν και θεματικά. Συρτάρι με κολάν. Συρτάρι με μαγιό. Συρτάρι με ρούχα μόνο για τη θάλασσα. Συρτάρι με πλεκτά.\nΓενικώς, ό,τι βοηθά το μυαλό του καθενός να ομαδοποιεί τα ρούχα του και να επιλέγει κάθε μέρα ευκολότερα τι ντύσιμο θα κάνει, αποτελεί λύση επιτρεπτή στην κουβέντα μας. Αντιθέτως, οτιδήποτε δεν στηρίζεται στην κοινή λογική, απορρίπτεται. Εκτός και αν υπηρετεί μια παράλογη, αλλά έντονη, απολύτως προσωπική ιδιαιτερότητα που τελικώς επιβάλλεται ως λογική.


ALL STAR CONVERSE Sneaker Run Star Motion Hi - Λευκό (171546C) | Wearhouse\nALL STAR CONVERSE Sneaker Run Star Motion Hi - Λευκό (171546C)\nΚωδικός προϊόντος: 171546C\nΕπιλέξτε ΔΙΑΘΕΣΙΜΑ ΜΕΓΕΘΗ (ΠΑΠΟΥΤΣΙΑ): Επιλέξτε μέγεθος 37 38 39 40 41\nΤα ALL STAR CONVERSE Sneakers αποτελούν ως γνωστόν τα πιο εμβληματικά sneakers όλων των εποχών. Γεννήθηκαν στο γήπεδο, έγιναν όμως γρήγορα αγαπητά από rappers, καλλιτέχνες, επαναστάτες, αυθεντικούς και από κάθε λογής ανθρώπους. Για πολλές γενιές η σόλα από καουτσούκ όρισε μια εμβληματική εικόνα στην κατηγορία των sneakers. Συγκεκριμένα το ALL STAR CONVERSE Sneaker Run Star Motion Hi (171546C) είναι μία πιο chunky εκδοχή, η οποία φέρει ενισχυμένη CX σόλα από καουτσούκ με ανάγλυφες κυρτώσεις. Ένα high top sneaker εμπνευσμένο από το μέλλον, που θα αναδείξει κάθε σας εμφάνιση και θα απογειώσει το στυλ σας!\n- Εξωτερική επένδυση από καμβά με 100% οργανικό βαμβάκι\n- Εξωτερική chucky σόλα με κυρτώσεις από καουτσούκ\n- Ενδιάμεση CX σόλα με ενισχυμένο αφρό για άνεση και στήριξη


Hellenic Volleyball League - Η Παναχαϊκή 3-2 την Κηφισιά με ανατροπή από 0-2 (φωτό)\nΗ Κηφισιά για δεύτερη φορά μέσα στο εφετινό πρωτάθλημα χάνει αγώνα ενώ προηγήθηκε 2-0 σετ. Η πρώτη ήταν στο Βραχάτι με τον Παμβοχαϊκό την 7η αγωνιστική, ωστόσο, η ομάδα των βορείων προαστίων είναι η μοναδική μέσα στο πρωτάθλημα που σε 9 εκτός έδρας αγώνες έχει 7 νίκες και δύο ήττες με 3-2 σετ.\nΑνατροπή από 17-8!\nΣτο 1ο σετ η Κηφισιά πέτυχε μεγάλη ανατροπή καθώς βρέθηκε πίσω ακόμα και -9 πόντους (17-8). Η Παναχαϊκή ξεκίνησε δυνατά τον αγώνα με σερβίς και μπλοκ και πήρε προβάδισμα 7-3, ενώ στο 12-7 έκανε σερί 3-0 και εκτόξευσε τη διαφορά στο 15-7. Στο δεύτερο τεχνικό τάιμ άουτ είχαμε νταμπλ σκορ (16-8) με τους Ρουμελιώτη και Γκοτς να «πυροβολούν» από την επίθεση. Η μέγιστη διαφορά έφτασε στο 17-8 και από εκεί και πέρα η Παναχαϊκή έπαθε μπλακ άουτ. Η είσοδος των Κούνα, Ρούση που έκαναν φλοτ σέρβις πάνω στον Γκοτς χάλασαν την υποδοχή των γηπεδούχων και η Κηφισιά μείωσε με τρία μεγάλα σερί. Πρώτα με 4-0 μετέτρεψε το 18-10 σε 18-14, ενώ στο 19-14 έκανε νέο σερί 3-0 και μείωσε σε 19-17. Στο 22-19 η ομάδα των βορείων προαστίων έκανε το τρίτο σερί με 5-0 και έφτασε και σε σετ μπολ με 24-22. Η Παναχαϊκή ισοφάρισε 24-24 και πέρασε και για μία φορά μπροστά με 26-25 αλλά η Κηφισιά τελείωσε το σετ με 30-28 λάθος επίθεση του Μπρίνγκμαν, ενώ στο 28-28 είχε κάνει άουτ επίθεση ο Σαρικεϊσογλου παγώνοντας τους πατρινούς.\nΜε ανεβασμένη ψυχολογία μπήκε στο 2ο σετ η Κηφισιά, αντίθετα οι πατρινοί έδειχναν εκνευρισμένοι από την απώλεια του 1ου σετ. Το αρχικό 6-3 για την Παναχαϊκή έγινε 10-8 για την Κηφισιά ενώ η διαφορά ανέβηκε στο +3 (15-12) και στο +5 (18-13). Από εκεί και πέρα οι φιλοξενούμενοι αύξησαν τη διαφορά και στο +7 (23-16) την οποία κράτησαν μέχρι το τέλος για το 2-0 σετ με 25-18.\nΟι αλλαγές Πεφάνη, Βλαχοστάθη\nΟι πατρινοί έπαιξαν τα ρέστα τους από το 3ο σετ όταν ο Πεφάνης πήρε τη θέση του κακού στην υποδοχή Γκοτς και ο Βλαχοστάθης στη θέση του Παναγιώτη Ρουμελιώτη. Κυρίως ο Πεφάνης που κράτησε την υποδοχή άλλαξε την εικόνα της Παναχαϊκής και άρχισε η μεγάλη αντεπίθεση για την ανατροπή. Από το 8-8 με δύο μπλοκ του Μπρίνκμαν η Παναχαϊκή πέρασε μπροστά 10-8 και στο 15-13 έκανε σερί 3-0 για το 18-13 κρίνοντας ουσιαστικά το σετ για την ομάδα του Γιώργου Λυκούδη.\nΗ Κηφισιά προηγήθηκε 6-4 στο 4ο σετ αλλά η Παναχαϊκή με σερί 5-0 πέρασε μπροστά 9-6. Η Κηφισιά αντέδρασε για τελευταία φορά όταν μείωσε σε 11-9 και ισοφάρισε 14-14. Στο 15-15, όμως, οι πατρινοί έκαναν σερί 5-0 και ξέφυγαν με 20-15 βάζοντας τις βάσεις για την ισοφάριση όπως και έγινε αφού το σετ κρίθηκε με 25-19 και έγινε το 2-2.\nΟ σούπερ Μπρίνγκμαν\nTα σετ: 3-2 (28-30, 18-25, 25-18, 25-19, 15-13)\nO προπονητής της Παναχαϊκής Γιώργος Λυκούδης είπε πως η Παναχαϊκή αλλάζει πρόσωπο και «δανείστηκε» παροιμία των κινέζων: «Σημειώσαμε μεγάλη νίκη που μας δίνει το δικαίωμα να ελπίζουμε για την παραμονή. Η ομάδα μου βρίσκει σιγά σιγά το ρυθμό της. Ξέραμε και είχαμε πει πως η Κηφισιά είναι ομάδα κοντρολαρισμένη με καλή υποδοχή και πολύ καλή άμυνα. Στο 1ο σετ ενώ είχαμε προβάδισμα χάσαμε την αυτοσυγκέντρωση μας, δείξαμε εκνευρισμό και χάσαμε το σετ μέσα από τα χέρια μας. Μέχρι το τελευταίο σφύριγμα πρέπει να έχεις υπομονή και πάθος. Η προσπάθεια της παραμονής μέχρι τον τελευταίο αγώνα πρέπει να έχει υπομονή και πάθος. Όλοι αναγνωρίζουν πως η Παναχαϊκή έχει αλλάξει πρόσωπο. Όπως λένε και οι κινέζοι οι αγώνες δείχνουν να φανερώνουν αδυναμίες και οδηγούν στην αυτοανακάλυψη».\nΟ προπονητής της Κηφισιάς Κώστας Αρσενιάδης είπε: «Παίξαμε καλά στο 2ο σετ σετ και πήραμε ένα βαθμό. Στο 1ο σετ εκμεταλευτήκαμε τον εκνευρισμό των αντιπάλων μας. Αφού προηγηθήκαμε 2-0σετ θα μπορούσαμε να πάρουμε και τη νίκη με 3-0 σετ αλλά δεν τα καταφέραμε. Η Παναχαϊκή είχε πάθος και δύναμη και ήθελε πολύ τον αγώνα. Εμείς ήμασταν κουρασμένοι και δεν διαχειριστήκαμε σωστά τον αγώνα. Έτσι όπως ήρθε ο αγώνας θα μπορούσαμε να είχαμε πάρει τρίποντο αλλά θα μπορούσε και να μην είχαμε πάρει τίποτα. Κρατάμε τον ένα βαθμό και συνεχίζουμε. Είμαστε εντός στόχων».\nMore in this category: « Παναχαϊκή - Α.Ο.Κηφισιάς (17η αγωνιστική, 23/2, 16.00) Παναχαϊκή - Α.Σ.Άρης (19η αγωνιστική, 8/3, 19.00) »


Ο χορός της χαράς | ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΣΕΡΡΩΝ\nΜε λένε Χαρά. Σιχαίνομαι τα φουστάνια, το μπρόκολο μου βρομάει, τα τσιμπιδάκια στα μαλλιά είναι σκέτος μπελάς. Η μαμά λέει: "Φέρσου ΚΑΝΟΝΙΚΑ, όπως όλα τα κορίτσια, αγάπη μου!". Ο Ορέστης, ο κολλητός μου, λέει: "Δεν είσαι τόσο όμορφη όσο η Χρύσα!". Εγώ λέω: "Τα κορίτσια πρέπει να κάνουν ακριβώς ό, τι τα αγόρια...". Μεγάλο μπέρδεμα δηλαδή...\nΤι συμβαίνει στη ζωή ενός κοριτσιού που έχει αποφασίσει να διαφέρει από τα άλλα κορίτσια της ηλικίας του; Πόσο εύκολα θα καταφέρει να αποδεχτεί τον εαυτό του σε μια κοινωνία όπου τα κοινωνικά πρότυπα καθορίζουν τη ζωή μας; Πότε θα έρθει η ώρα για τον δικό της μοναδικό χορό; Τον Χορό της Χαράς;\nΜια σειρά που απευθύνεται σε όσους αποδέχονται τη δική τους διαφορετικότητα αλλά και των άλλων, σε όσους θέλουν να ανήκουν κάπου ή απλά να εκφραστούν, αλλά κυρίως σ' εκείνους που θέλουν να ζουν δυνατά.\nΣυρία Το ημερολόγιο ενός αποχωρισμού\nΗ μικρή ηρωίδα ζει στο κοσμοπολίτικο Χαλέπι. Ταξειδεύει απ’ άκρη σ’ άκρη στη…\nΓνωρίστε πενήντα διαφορετικές προσωπικότητες, γυναίκες και άντρες…\nο κορίτσι που ήπιε το φεγγάρι είναι ένα εξαιρετικό…\nΜια νέα σειρά ιστοριών με τις οποίες νεαρά και λιγότερο νεαρά κορίτσια και…\nΤο βιβλίο αφηγείται τη συγκινητική ιστορία ενός γενναίου κοριτσιού την…